recursal/SuperWikiNEXT-32B huggingface dataset:
**மேலநத்தம் இராமசந்திர ஐயர் மீனாட்சிசுந்தரம்** (சுந்தா, ஏப்ரல் 13, 1913 - நவம்பர் 11, 1995) எழுத்தாளர், கவிஞர். எழுத்தாளர் கல்கியின் வாழ்க்கை வரலாற்றை எழுதியவர். **மே.ரா.மீ.சுந்தரம்** என்ற பெயரில் நிறைய எழுதினார்.

வாழ்க்கைக் குறிப்பு
-------------------

மீனாட்சிசுந்தரம் தமிழ்நாடு திருநெல்வேலி மாவட்டம் மேலநத்தம் கிராமத்தில் இராமசந்திர ஐயர் - ருக்மணி அம்மாள் தம்பதிக்கு பிறந்தார். தொடக்க காலத்தில் கிராம முன்சீப்பாக 13 ரூபாய் சம்பளத்தில் பணிக்குச் சேர்ந்தார். சுந்தா, மீனாட்சி என்பவரைத் திருமணம் செய்துகொண்டார். அவர்களுக்கு இரு மகள்கள் உள்ளனர்.

வேலை பார்க்கும்போதே புத்தகம் படிப்பதில் ஈடுபாடு கொண்டார். கவிதை எழுதுவதில் ஆர்வம் ஏற்பட்டது. கலைமகள் நடத்திய கவிதைப் போட்டி ஒன்றில் முதல் பரிசாக தங்கப்பதக்கம் கிடைத்தது.

ரசிகமணி டி.கே.சி. பரிந்துரையின் பேரில் திருச்சி வானொலி நிலையத்தில் சுந்தா பணியில் சேர்ந்தார். இதன் மூலம் ராஜாஜி, தொ.மு.சி. பாஸ்கரத் தொண்டைமான் ஆகியோருடன் நெருங்கிப் பழகும் வாய்ப்பு சுந்தாவுக்கு ஏற்பட்டது. எழுதத் தொடங்கினார். எழுத்திலே இயற்கையாக அமைந்த நகைச்சுவை, இலக்கியக் கவிதைநடை பலரைக் கவர்ந்தது. ஆசிரியர் கல்கியுடன் நெருங்கிப் பழகும் வாய்ப்புக் கிடைத்தது.

தில்லி வானொலியில் பணி
---------------------

பிறகு, தில்லி வானொலிக்குச் செல்லும்படி நேர்ந்தது. தில்லியில் பல இலக்கிய நண்பர்கள் அறிமுகமானார்கள். தில்லி வானொலியில் தமிழ்ச் செய்திப் பிரிவில், தமிழ்ச் செய்தி தயாரிப்பதோடு செய்தி வாசிப்பாளராகவும் பணியாற்றினார். "செய்திகள் வாசிப்பது எம்.ஆர்.எம்.சுந்தரம்' என்ற குரலுடன் தனது ஒலிபரப்பைத் தொடங்குவார். செய்திப் பிரிவில் தலைவராகப் பதவி உயர்வு கிடைத்தது.

தமிழ்ச் செய்திப் பிரிவில் பணியாற்றியதோடு தமிழில் புதிய சொல் வடிவங்களைத் தாமே உருவாக்கிப் படிப்பார். "அடிக்கல் நாட்டுதல்', "குழந்தைகள் காப்பகம்' என்று பல சொற்களை உருவாக்கிப் பயன்படுத்தினார். குடும்பக் கட்டுப்பாடு பிரசாரத்துக்காக சுந்தா உருவாக்கிய சொற்றொடர்கள்தாம் "நாம் இருவர் நமக்கு இருவர்', "அதிகம் பெறாதீர், அவதியுறாதீர்' போன்றவை.

தில்லி தமிழ்ச்சங்கம் தொடங்கிய காலத்தில் அதன் வளர்ச்சிக்கு உதவியவர்களுள் சுந்தாவுக்கு முக்கிய பங்குண்டு. அந்த நாள்களில் தமிழ்ச் சங்கம் "சுடர்' என்ற அருமையான இலக்கிய இதழ் ஒன்றைத் தயாரித்தது. "சுடர்' தயாரிப்பதில் சுந்தாவின் பங்கு அதிகம். பிபிசி தமிழோசை நிகழ்ச்சியிலும் இவர் மூன்றாண்டுகள் பணியாற்றியிருந்தார்.

சுந்தா நாடகங்களில் நடித்திருக்கிறார். பாட்டி வேடம் போட்டிருக்கிறார். குறவன்-குறத்தி நடனம் என்று நகைச்சுவை நாடகங்களும் நடத்தியிருக்கிறார்.

எழுத்தாளராக
-----------

வானொலி நிலையப் பணியிலிருந்து ஓய்வுபெற்ற பிறகு, தினமணி கதிரில் "தலைநகரில் ஒரு தலைமுறை" என்ற தொடரை எழுதினார். அதன் பின்னர் 1976 ஆம் ஆண்டு கல்கி நிறுவனர் ரா. கிருஷ்ணமூர்த்தியின் வாழ்க்கையை "பொன்னியின் புதல்வர்" என்ற பெயரில் கல்கி இதழில் 4 ஆண்டுகளாக எழுதினார். இது நூலாக 912 பக்கங்களில் வெளிவந்தது.

இது தவிர "இதய மலர்கள்' என்ற கவிதைத் தொகுப்பும், "கருநீலக் கண்கள்' என்ற சிறுகதைத் தொகுப்பும் வெளிவந்துள்ளன. ஆங்கிலத்தில் சிறு சிறு - ஒரு பக்க எழுத்துச் சித்திரங்களை தொடக்கக் காலத்தில் எழுதியிருக்கிறார்.

உசாத்துணை
---------

* பொன்னியின் புதல்வர் எழுதிய சுந்தா, கலைமாமணி விக்கிரமன், தினமணி, அக்டோபர் 10, 2010
**தஞ்சை சின்னையா** (பிறப்பு 1802-1856) என்பவர் தமிழ்நாட்டைச் சேர்ந்த பிரபலமான பரத நாட்டிய ஆசிரியர் ஆவார். கோயிலில் இருந்த நாட்டியக் கலையை அரங்கக் கலையாக்கிய பெருமை கொண்ட தஞ்சை நால்வருள் இவரும் ஒருவராவார்.

ஆரம்ப வாழ்க்கை
--------------

தஞ்சை மராட்டிய மன்னர் இரண்டாம் துளஜா (1763-1787) காலம் முதல் அவைக் கலைஞர்களாக இருந்து இசை, நாட்டியப் பணியினை ஆற்றி வந்தார்களின் மரபில் வந்தவர். தஞ்சை நாட்டிய ஆசிரியர் சுப்பராயனின் மூத்த மகனானக சின்னையா 1802 ஆம் ஆண்டு பிறந்தார். இவரின் உடன் பிறந்தவர்களான பொன்னையா, சிவானந்தம், வடிவேலு ஆகியோரும் புகழ்வாய்ந்த நட்டுவாங்கனாராக விளங்கினர்.

இசைக் கல்வி
-----------

தஞ்சை சின்னையாவும் அவரது சகோதரர்களும் முத்துசுவாமி தீட்சிதரிடம் இசை கற்றக, தஞ்சை சரபோஜி மன்னர் ஏற்பாடு செய்தார். இசைப் பயிற்சியோடு தமிழ், தெலுங்கு, வடமொழிகளிலும் பயிற்சி பெற்றனர். இச்சகோதரர்களின் இசை அரங்கேற்றம் மராட்டிய அரசவையில் சரபோஜி மன்னன் முன்பு நடைபெற்றது.

நாட்டியப்பணி
------------

சின்னையா தன் சகோதரர்களுடன் இணைந்து பரதநாட்டியத்திற்குரிய அடிப்படை பயிற்சி முறைகளை வகைப்படுத்திக் கொடுத்தார். அவை, தட்டு அடைவு, நாட்டு அடைவு, குதித்து மெட்டு அடைவு, மெட்டடைவு, நடை அடைவு, அருதி அடைவு, முடிவடைவு என பத்தாக வகுத்து, ஒவ்வொன்றும் 12 பேதங்கள் வீதம் 120 அடவுகளாக வகைப்படுத்தினர். அடைவிற்குப் பிறகு கற்கக்கூடிய அலாரிப்பு, ஜதீசுரம், சப்தம், பதவர்ணம், சுரஜதி, பதம், ஜாவளி போன்ற நாட்டிய வகைகளை உருவாக்கி அவற்றை இரு மாணவிகளுக்குக் கற்பித்து முத்துசாமி தீட்சிதர் முன்னிலையில் அரங்கேற்றினர். இவற்றைக் கண்ட தீட்சிதர் இவர்களுக்கு "சங்கீத சாகித்திய பரத சிரேஷ்டம்" என்ற பட்டம் வழங்கினார்.

மைசூர் அரசவையில்
----------------

தஞ்சை மன்னரிடம் ஏற்பட்ட மனவருத்தத்தால், சின்னையா தன் சகோதரர்களுடன் இணைந்து திருவாங்கூருக்குச் சென்றனர். பிறகு மைசூர் மன்னர் இவரை அழைத்ததன் பேரில் மைசூர் சென்று ஸ்ரீசாமராஜ உடையார் அரசவையில் அவைக் கலைஞராக விளங்கினார். இவர் அங்கு வாழ்ந்த காலத்தில் சாமுண்டீஸ்வரியின் மீதும், சாமராஜ உடையார் மீதும் கீர்த்தனைகள், தானவர்ணங்கள், சுவரஜதிகள், பதவர்ணங்கள், தில்லானாக்கள், ஜாவளிகள் ஆகியவற்றை இயற்றினார்.

மேற்கோள்கள்
-----------

1. ↑  "தஞ்சை நால்வர் வழி நாட்டிய இசை மரபு". *புத்தக அறிமுகம்*. தமிழ்ப் பல்கலைக் கழகம். 5 அக்டோபர் 2017 அன்று பார்க்கப்பட்டது.
2. ↑  முனைவர் செ. கற்பகம். "தஞ்சை நால்வர் – சின்னையா". *கட்டுரை*.. 5 அக்டோபர் 2017 அன்று பார்க்கப்பட்டது. External link in `|publisher=` (உதவி)
**கர்தேகர் மஞ்சப்பா (Hardekar Manjappa)** (1886-1947) இவர் ஓர் கன்னட அரசியல் சிந்தனையாளரும், சமூக சீர்திருத்தவாதியும், எழுத்தாளரும் மற்றும் பத்திரிகையாளரும் ஆவார்.

ஆரம்பகால வாழ்க்கை மற்றும் கல்வி
-------------------------------

மஞ்சப்பா வட கன்னட மாவட்டக் கிராமமான பனவாசியில் ஒரு ஏழைக் குடும்பத்தில் பிறந்தார். இவர் அருகிலுள்ள சிர்சி நகரில் படித்தார். மேலும் 1903இல் முல்கி (தற்போதைய ஆரம்பக் கல்வி) இறுதித் தேர்வில் தேர்ச்சி பெற்றார்.  பின்னர் மாதத்திற்கு ஏழு ரூபாய் சம்பளத்தில் ஒரு ஆசிரியராக தனது வாழ்க்கையைத் தொடங்கினார்.

இயக்கம்
-------

மஞ்சப்பாவும் இவரது சகோதரரும் சுதேசி இயக்கத்தில் ஈடுபட்டனர். இச்சகோதரர்கள் மராத்தியை அறிந்திருந்தனர். எனவே 1906 செப்டம்பர் 2 ஆம் தேதி 10,000க்கும் மேற்பட்ட சந்தாதாரர்கள் கொண்ட தனுர்தரி என்ற பத்திரிகையைத் தொடங்கினர். இவர் படிப்படியாக சீர்திருத்தவாதி பசவண்ணாவின் போதனைகளில் ஈர்க்கப்பட்டார். பசவரின் போதனைகளில் சாதிவாதத்தை நீக்குதல் மற்றும் அதனுடன் தொடர்புடைய எண்ணற்ற தீமைகள் மற்றும் மூடநம்பிக்கைகள் ஆகியவை அடங்கும். பசவரின் போதனைகளை வெளிக்கொணர மஞ்சப்பா பல சிறு புத்தகங்களை எழுதினார். மேலும் அவரைப் பின்பற்றுபவர்களிடையே ஒற்றுமையை ஊக்குவிக்க முயன்றார். 1913ஆம் ஆண்டில், இவர் பசவ ஜெயந்தியை பொதுமக்களிடையே கொண்டாடத் தொடங்கினார். 

மஞ்சப்பா 1927 இல் அல்மட்டியில் ஒரு ஆசிரமப் பள்ளியைத் திறந்தார். காந்திஜியின் ஆக்கபூர்வமான பணிகள் குறித்த விழிப்புணர்வை ஏற்படுத்த இவர் வடக்கு கர்நாடக கிராமங்களுக்குச் சென்றார். பசவண்ணா மற்றும் காந்தியின் போதனைகளுக்கு இடையில் பல ஒற்றுமைகள் இருப்பதை இவர் உணர்ந்தார். மஞ்சப்பா இந்த போதனைகளை பொது உரைகளில் எளிதில் புரிந்துகொள்ளக்கூடிய மொழியில் வெளிப்படுத்துவதில் திறமையானவர்.

பின்னர் வேலை
------------

சத்தியாக்கிரகம், தேசபக்தி, தேசியவாதம் போன்ற தலைப்புகளில் மஞ்சப்பா ஆயிரத்துக்கும் மேற்பட்ட சொற்பொழிவுகளை நிகழ்த்தினார். 1924ஆம் ஆண்டில் தனது அணியின் 'பசவேசுவரா சேவா தலம்' உதவியுடன் பெல்காமில் காங்கிரசு கட்சி கூட்டத்தை ஏற்பாடு செய்தார். அமர்வில் ஒரு முக்கிய பாத்திரத்தை வகித்த இவர் காந்திக்கு பசவண்ணா பற்றிய புத்தகத்தை வழங்கினார். 

மஞ்சப்பா ஒரு சுதந்திர போராட்ட வீரர், இவர் "கர்நாடகாவின் காந்தி" என்று பிரபலமாக அறியப்பட்டார்.  இவர் சுயசரிதை உட்பட 40க்கும் மேற்பட்ட புத்தகங்களை எழுதியுள்ளார்.
1947 சனவரி 3 அன்று மஞ்சப்பா இறந்தார்.

குறிப்புகள்
-----------

1. ↑
2. ↑  "Kamat's Potpourri: Amma's Column - Gandhi of Karnataka - Hardekar Manjappa". *Kamat.com*. 2016-09-29 அன்று பார்க்கப்பட்டது.
3. ↑   [1]
ஆஞ்சலோ சோதானோ, கர்தினால் குழுவின் தற்போதைய முதல்வர்
**கர்தினால் குழு முதல்வர்** (ஆங்கில மொழி: *Dean of the College of Cardinals*; இலத்தீன்: *Decanus Sacri Collegii*) என்பவர் கத்தோலிக்க திருச்சபையின் கர்தினால்கள் குழாமின் தலைவர் ஆவார். இப்பதவி 12ம் நூற்றாண்டில் நிருவப்பட்டது ஆகும். இப்பணிப்பொருப்பில் இருப்பவர் தலைவர் என அழைக்கப்பட்டாலும் மற்றக் கர்தினால்கள் மீது எவ்வித ஆட்சி உரிமையும் இவருக்கு கிடையாது; இவர் *சரிநிகரானவர்கள் நடுவில் முதலிடம் பெறுபவர்* என கருதப்படுகின்றனர்.

கர்தினால் குழு முதல்வராக தேர்வு செய்யப்படுபவருக்கு அவர் ஏற்கனவே கொண்டுள்ள மற்றொரு ஆலயத்தின் உரிமைத் தகுதியுடன், ஒஸ்திபா மறைமாவட்டத்தின் உரிமைத் தகுதியும் அளிக்கப்படும். இதலால் முதல்வர் கர்தினால் ஆயர் அணியின் உறுப்பினராவார்.

தேர்தல்
-------

பொதுவாக நீண்ட நாள் கர்தினால் பணிபுரிந்தவரே முதல்வராக தேர்வு செய்ப்பட்டாலும், இவ்வாறு தேர்வு செய்யப்பட எவ்வித கட்டாயமும் இல்லை. வழக்கப்படி புறநகர் மறைமாவட்டங்கலில் நீண்ட நாள் கர்தினால் பணிபுரிந்தவரே முதல்வராக தேர்வு செய்யப்படுவார். இது திருத்தந்தை ஆறாம் பவுலினால் 1917இல் சட்டமாக்கப்பட்டு 1965 வரை நடப்பில் இருந்தது. ஆயினும் இது  இரண்டாம் அருள் சின்னப்பரால் நீக்கப்படு பின்வரும் பமுறை கடை பிடிக்கப்படுகின்றது.

முதல்வரின் பதவியிடம் காலியானால், புறநகர் ஆலய உரிமைத் தகுதி பெற்ற கர்தினால்கள் மட்டுமே, தங்கள் குழுவைச் சார்ந்த ஒருவரைக் குழாமின் முதல்வராகச் செயல்படத் தேர்ந்தெடுக்க முடியும்; இத்தேர்தலுக்குத் துணைமுதல்வர் இருந்தால் அவரோ அல்லது அவர்களில் வயதால் மூத்தவரோ தலைமை ஏற்பார்; தேர்ந்தெடுக்கப்பட்டவரின் பெயரை திருத்தந்தையிடம் தெரிவித்து அனுமதி பெற வேண்டும். இம்முறைப்படியே துணைமுதல்வர் ஒருவரும் தேர்ந்தெடுக்கப்படுவார்.

இப்பதவியில் இருப்பவர் தனது மரணம் வரையோ அல்லது பணி துறப்பு வரையோ கர்தினால் குழு முதல்வராக இருக்கலாம். இதிலிருந்து ஓய்வு பெற கட்டாய வயது வரம்பு இல்லை.

சிறப்பு உறிமைகள்
----------------

திருத்தந்தையாகத் தேர்ந்தெடுக்கப்பட்டவர் ஆயராக இல்லாதிருப்பின், அவருக்கு ஆயர்பட்டம் அளிப்பது கர்தினால் முதல்வருக்கு உரிய உறிமையாகும்.

திருத்தந்தையாக தேர்வான கர்தினால் குழு முதல்வர்கள்
-------------------------------------------------

கர்தினால் குழு முதல்வராக பணிபொறுப்பு வகிக்கும் போது திருத்தந்தையாக எட்டுபேர் தேர்வாகி உள்ளனர். அவர்கள்: நான்காம் அனஸ்தாசியுஸ், மூன்றாம் லூசியஸ், ஒன்பதாம் கிரகோரி, நான்காம் அலெக்சாண்டர், ஆறாம் அலெக்சாண்டர், மூன்றாம் பவுல், நான்காம் பவுல், பதினாறாம் பெனடிக்ட்.

மேற்கோள்கள்
-----------

1. ↑  திருச்சபை சட்டம் 352 §1
**அரவிந்தன் நீலகண்டன்** தமிழ் மற்றும் ஆங்கிலத்தில் எழுதும் எழுத்தாளர். ராஜீவ் மல்கோத்ரா உடன் இணைந்து இவர் எழுதிய உடையும் இந்தியா எனும் நூல் அதிகம் கவனிக்கப்பட்ட படைப்பாகும். "ஆழி பெரிது" வேதகாலப் பண்பாடு குறித்து அரவிந்தன் எழுதியுள்ள ஓர் ஆய்வு நூல். இது தமிழ்ப் பேப்பர் என்ற இணைய இதழில் தொடராக வெளிவந்தது. இணைய இதழில் தொடராக வெளிவந்தபோது மிகப்பெரும் வரவேற்பையும் அதைவிடப் பெரிய சர்ச்சைகளையும் எதிர் கொண்டது. கதைகள், கட்டுரைகள் மற்றும் நூல்கள் எழுதுவதோடு வலம் என்ற மாத இதழின் பொறுப்பாசிரியர்களில் ஒருவராகவும் செயல்பட்டு வருபவர்.. மேலும் "ஸ்வராஜ்யா" மற்றும் "தமிழ் ஹிந்து" இணையதளங்களின் பதிப்பாசிரியர்களில் ஒருவராகவும் அவற்றின் படைப்புகளில் பங்கெடுப்பவராகவும் உள்ளார்.

வாழ்க்கைக் குறிப்பு
-------------------

அரவிந்தன் நீலகண்டன் 16 சூன் 1971 அன்று நாகர்கோவிலில் பிறந்தார். சென்னைப் பல்கலைக் கழகத்தில் உளவியலில் முதுகலைப் பட்டமும், மதுரை காமாராஜர் பல்கலைக் கழகத்தில் பொருளாதரத்தில் பட்டமும் பெற்றுள்ளார். திண்ணை இணைய இதழில் இந்தியவியல் மற்றும் அறிவியல் கட்டுரைகளை எழுதத் தொடங்கியதிலிருந்து பொது வெளியில் அறிமுகமானார். ஆசிய செய்திகள் தொடர்பாக பத்தி எழுத்தாளராக யு. பி. ஐ. (UPI) இணையதளத்தில் தொடர்ந்து எழுதி வந்தார். பதிப்பிக்கப்பட்ட புத்தகங்களோடு கூட, "தினமணி ஜக்‌ஷன்", "சொல்வனம்", தமிழ்ப் பேப்பர் மற்றும் "திண்ணை" இணைய இதழ்களில் தொடர்ந்து எழுதி வருகிறார். உலகின் பல்வேறு நாடுகளைச் சார்ந்த கல்வியிலாளர்கள் மற்றும் தனிப்பட்ட அறிஞர்கள் பங்குபெறும் "சிருஷ்டி மதுரை" என்ற அமைப்பில் வழி நடத்துபவர்களுள் ஒருவராக உள்ளார். கோபி சங்கரின், பாலியல் வேறுபாடுகள் குறித்து தமிழில் எழுதப்பட்ட முதல் புத்தகம் வெளியிடும் நிகழ்ச்சியை ஒருங்கிணைத்தார்.

படைப்புகள்
----------

சிறுகதை, கட்டுரை, சமூக மற்றும் அரசியல் நூல்கள்.

தமிழ்ப் புத்தகங்கள்
-------------------

இவர் கீழ்வரும் தமிழ்ப்புத்தகங்களை எழுதியுள்ளார், .

* உடையும் இந்தியா
* ஆழி பெரிது: வேதப் பண்பாடு குறித்த உண்மையான தேடல்
* இந்திய அறிதல் முறைகள்: நவீன அறிவியல் புலங்களைப் புரிந்து கொள்ள
* நம்பக்கூடாத கடவுள்
* நரேந்திர மோடி புதிய இரும்பு மனிதர்
* பஞ்சம், படுகொலை, பேரழிவு, கம்யூனிஸம்
* இந்துத்துவச் சிறுகதைகள்
* இந்துத்துவம் ஓர் எளிய அறிமுகம்
* கொஞ்சம் தேநீர் கொஞ்சம் இந்துத்துவம்
* மோடியின் குஜராத்: இந்தியாவின் வளர்ச்சிக்கு ஒரு முன்மாதிரி

மேற்கோள்கள்
-----------

1. ↑
2. ↑
3. ↑
4. ↑  மறைக்கப்பட்ட பக்கங்கள்
5. ↑
6. ↑
7. ↑

வெளி இணைப்புகள்
---------------

வலம் இதழில் எழுதியுள்ள கட்டுரைகள்

ஆழி பெரிது – ஒரு மதிப்புரை - சொல்வனம் இணைய இதழில் இருந்து.
இந்தியாவின் கர்தார்பூர் குறித்து அறிய, காண்க கர்தார்பூர், இந்தியா.

**கர்தார்பூர்** (**Kartarpur**) (உருது کرتارپور) பாகிஸ்தான் நாட்டின் பஞ்சாப் மாகாணத்தின், நரோவல் மாவட்டத்தின், சகர்கர் வருவாய் வட்டத்தில், இந்திய-பாகிஸ்தான் எல்லையோரத்தில் அமைந்த நகரம் ஆகும். லாகூர் நகரத்திலிருந்து 180 கிமீ தொலைவில், இந்திய-பாகிஸ்தான் எல்லைப்புறத்தில் கர்த்தார்பூர் நகரம் உள்ளது.

இனக்குழுக்கள்
-------------

கர்தார்பூர் நகரத்தில் பஞ்சாபி மொழி மற்றும் உருது மொழி பேசும் சீக்கிய, இசுலாமிய குஜ்ஜர்,  ஜாட் மற்றும் முஸ்லீம் இராசபுத்திர இன மக்கள் பெரும்பான்மையாக வாழ்கின்றனர்.

சமயம்
-----

கர்தார்பூர் நகரத்தில் இசுலாமிய குஜ்ஜர் இன மக்கள் பெரும்பான்மையினராக உள்ளனர். 1947 இந்திய விடுதலையின் போது, கர்தார் நகரத்தில் வாழ்ந்த சிறுபான்மை மக்களான சீக்கிய மற்றும் இந்து சமயத்தினர் இந்தியாவிற்கு புலம்பெயர்ந்தனர். மேலும் இந்தியாவிலிருந்து பாகிஸ்தானுக்கு புலம்பெயர்ந்த இசுலாமியர்கள் கர்தார்பூர் நகரத்தில் குடியேறினர்.

வரலாறு
------

1522ல் சீக்கிய சமய நிறுவனரான குருநானக் கர்தார்பூர் நகரத்தை நிறுவினார். மேலும் கர்தார்பூர் நகரத்தில் இறந்த குருநானக் நினைவாக ஒரு  தர்பார் சாகிப் குருத்துவார் கட்டப்பட்டது.

கர்தார்பூர் - தேரே பாபா நானக் இணைப்புச் சாலைப் போக்குவரத்து திட்டம்
-------------------------------------------------------------------

நவம்பர் 2019ல் குருநானக்கின் 550-வது பிறந்த ஆண்டை முன்னிட்டு, கர்தார்பூரையும், இந்தியாவின் பஞ்சாப் மாநிலத்தின் குர்தாஸ்பூர் மாவட்டத்தில் உள்ள தேரா பாபா நானக் நகரத்தையும் இணைக்கும் 6.4 கிமீ நீள பன்னாட்டு சாலைப்போக்குவரத்து அமைக்க இந்திய - பாகிஸ்தான் அரசுகள் அடிக்கல் நாட்டியுள்ளது. கர்தார்பூர் - தேரா பாபா நானக் இணைப்புச் சாலை 9 நவம்பர் 2019 அன்று பாகிஸ்தான் பகுதியின் கர்த்தார்பூர் சாலையை பிரதமர் இம்ரான் கானும், இந்தியப் பகுதியின் கர்த்தார்பூர் சாலையை இந்தியப் பிரதமர் நரேந்திர மோடியும் திறந்து வைத்தனர்.

இதனையும் காண்க
--------------

* கர்தார்பூர், இந்தியா
* கர்தார்பூர் தர்பார் சாகிப் குருத்துவார்

மேற்கோள்கள்
-----------

1. ↑  "Guru Nanak Sahib". Sgpc.net. 2012-02-18 அன்று மூலம் பரணிடப்பட்டது. 2012-02-10 அன்று பார்க்கப்பட்டது. Unknown parameter `|=` ignored (உதவி)
2. ↑  "Guru Nanak's Legacy: Gurudwara Kartarpur Sahib". 2018-12-07 அன்று மூலம் பரணிடப்பட்டது. 2018-11-26 அன்று பார்க்கப்பட்டது.
3. ↑  Kartarpur Corridor, All You Need To Know: Top 10 Facts
4. ↑  கர்தார்பூர்-வழித்தடம்-குர்தாஸ்பூர் வழித்தடம்
5. ↑  India, Pakistan commit to Kartarpur corridor
6. ↑  Imran Khan inaugurates Kartarpur Corridor, welcomes first batch of pilgrims
**கல்விப் பொதுத் தராதரம் (உயர் தரம்)** அல்லது **க.பொ.த (உ/த)** இலங்கையிலுள்ள கல்விப் பொதுத் தராதர தகமையாகும். இது பரீட்சைகள் திணைக்களத்தினாலும் கல்வி அமைச்சினாலும் நடாத்ததப்படுகிறது. இது பிரித்தானிய சாதாரண உயர் படிநிலையின் அடிப்படையில் அமைந்தது. கல்விப் பொதுத் தராதர சாதாரண தரம் தேறிய மாணவர்கள் கட்டாயமற்ற இரண்டு வருடங்களின் பின்பு (தரம் 11 மற்றும் 12 அல்லது பாடசாலை மூலமற்ற விண்ணப்பதாரிகள்) இப்பரீட்சையினை எழுத முடியும். அனேகமானவர்கள் குறிப்பிட்ட பாடசாலைகள் மூலம் பரீட்சைக்கு விண்ணப்பிக்க, பாடசாலைக் கல்வியை விட்டவர்கள் தனியாக விண்ணப்பிக்க முடியும். இத்தகைமை இலங்கை பல்கலைக்கழகங்களுக்கான அனுமதிப் பரீட்சையாகவும் பயன்படுகின்றது. பரீட்சைகள் சிங்களம், தமிழ் மற்றும் ஆங்கிலம் ஆகிய மொழிகளில் நடாத்தப்படுகின்றது.

கற்கைகள்
--------

பாடசாலை மாணவர்கள் பரீட்சைக்குத் தேற்ற 2 ஆண்டுகள் பாடசாலையில் படித்திருக்க வேண்டும். பரீட்சைகள் ஐந்து முதன்மை கற்கை நெறிகளில் நடைபெறும்.

1. பெளதீக விஞ்ஞானம் - இணைந்த கணிதம், பெளதீகம் மற்றும் வேதியியல்
2. உயிரியல் விஞ்ஞானம் - உயிரியல் (தாவரவியல் மற்றும் விலங்கியல்) இணைந்த பெளதீகம் மற்றும் வேதியியல்
3. வர்த்தகம் மற்றும் கணக்கியல் இதனுடன் கீழே காணப்படும் ஏதேனும் ஒரு பாடத்தை தெரிவுசெய்ய வேண்டும். 1. வியாபார புள்ளிவிபரவியல். 2. புவியியல் 3.அரசியல் 4.வரலாறு (இலங்கை வரலாறுடன் இந்திய வரலாறு அல்லது ஐராேப்பா வரலாறு அல்லது உலக வரலாறு) 5.லாஜிக் விஞ்ஞான முறை 6.ஆங்கிலம் 7.ஜேர்மன் 8. பிரஞ்சு 9.விவசாயம் 10.இணைந்த கணிதம் 11.I.C.T
4. கலை
5. தொழினுட்பம்

உசாத்துணை
---------

1. ↑  அரசாங்க தகவல் நிலையம்

இவற்றையும் பார்க்க
------------------

* இலங்கையில் கல்வி

வெளி இணைப்புக்கள்
-----------------

* Ministry of education
* Ordinary Level in eduLanka பரணிடப்பட்டது 2012-07-01 at the வந்தவழி இயந்திரம்
* Department of Examination
* எடியுலங்கா தமிழ் - இணையக் கல்வி பரணிடப்பட்டது 2018-10-08 at the வந்தவழி இயந்திரம்
* EduLanka(ஆங்கில மொழியில்)
**ஈனோ நதி திருவிழா** (*Eno River Festival*) அமெரிக்க மாநிலமான வடக்கு கரோலினாவில் உள்ள தர்காம் நகரில் நடைபெறும் ஒரு திருவிழாவாகும். இதை ஈனோ ஆற்றுத் திருவிழா என்றும் அழைக்கிறார்கள். 1980 ஆம் ஆண்டு முதல் ஒவ்வோர் ஆண்டும் சூலை மாதம் நான்காம் தேதி வாக்கில் இசை மற்றும் பண்பாட்டு விழாவாக இது நடைபெறுகிறது. ஈனோ நதியின் சுற்றுச்சூழல் அமைப்பு, வரலாறு மற்றும் பண்பாட்டைப் பாதுகாப்பதற்காக, இலாப நோக்கமற்ற ஈனோ நதி சங்கம் விழாவிற்கான ஏற்பாடுகளை செய்கிறது. தர்காமில் அமைந்துள்ள ஈனோ பூங்காவில் உள்ள வெசுட்டு பாயிண்டு என்ற இடத்தில் திருவிழா நடைபெறுகிறது.

வரலாறு
------

ஈனோ நதி மற்றும் அதன் சுற்றுப்புறங்களைப் பாதுகாப்பதற்காக அர்ப்பணிக்கப்பட்ட ஒரு அமைப்பாக 1966 ஆம் ஆண்டு ஈனோ நதி சங்கம் நிறுவப்பட்டது. அந்த நேரத்தில், நதியானது அச்சுறுத்தலுக்கு உட்பட்டதாகவும் பலவீனமான" நதி என்றும் பட்டியலிடப்பட்டிருந்தது. நதி பள்ளத்தாக்கை வெள்ளத்தால் மூழ்கடிக்கும் ஒரு நீர்த்தேக்கத்தை உருவாக்க வேண்டுமென தர்காம் நகரம் முன்மொழிந்தது. ஈனோ நதி சங்கம் இந்த நீர்த்தேக்கத் திட்டத்தை எதிர்க்க உருவாக்கப்பட்டது, மேலும் இச்சங்கம் ஈனோ நதி மாநிலப் பூங்காவை உருவாக்க முன்மொழிந்தது, இப்பூங்கா 1972 ஆம் ஆண்டில் அங்கீகரிக்கப்பட்டு 1975 ஆம் ஆண்டில் திறக்கப்பட்டது 

முதல் ஈனோ திருவிழா 1980 ஆம் ஆண்டு சூலை மாதம் 4 அன்று நடைபெற்ற ஓர் ஒரு நாள் நிகழ்வாகும்  இதற்கு முன் 1976 ஆம் ஆண்டு  இதே இடத்தில் என்.சி நாட்டுப்புற வாழ்க்கை விழா நடைபெற்றது..

2020 ஆம் ஆண்டில், கோவிட்-19 தொற்றுநோய் காரணமாக திருவிழா ரத்து செய்யப்பட்டது, அதன் இடத்தில் ஒரு மெய்நிகர் நிகழ்வு நடைபெற்றது.  திருவிழா 2021 ஆம் ஆண்டில் மீண்டும் நடைபெற்றது.

மேற்கோள்கள்
-----------

1. ↑   (2019-07-03). "The Festival for the Eno Enters Its 40th Year". *WUNC* (ஆங்கிலம்). 2023-06-07 அன்று பார்க்கப்பட்டது.
2. ↑  "Festival for the Eno | NCpedia". *www.ncpedia.org*. 2023-06-06 அன்று பார்க்கப்பட்டது.
3. ↑  "History". *Enofest* (ஆங்கிலம்). 2023-06-07 அன்று பார்க்கப்பட்டது.
4. ↑  WRAL (2020-06-26). "Festival for the Eno goes virtual this year". *WRAL.com* (ஆங்கிலம்). 2023-06-06 அன்று பார்க்கப்பட்டது.
5. ↑  WRAL (2021-05-25). "EnoFest to return July 4th weekend". *WRAL.com* (ஆங்கிலம்). 2023-06-06 அன்று பார்க்கப்பட்டது.

புற இணைப்புகள்
--------------
**என். செல்வராஜ்** (*N. Selvaraj*, இறப்பு: 26 மார்ச் 2019 ) என்பவர் தமிழக அரசியல்வாதி ஆவார். இவர் தமிழக முன்னாள் அமைச்சரும், திருச்சி மாவட்ட தி.மு.க மாவட்ட செயலாளராக இருந்தவரும் ஆவார்.

வாழ்க்கைக் குறிப்பு
-------------------

இவர் பெரம்பலூர் மாவட்டம் துறைமங்கலத்தில் 5 மே 1944 அன்று நடராசன் என்பவருக்கு மகனாக பிறந்தார். இவர் பொறியியல் கல்வி கற்று பொறியாளராக தொழில் செய்தவர்.[]
இவர் 1980இல் நடந்த மக்களவைத் தேர்தலில் திருச்சிராப்பள்ளி மக்களவைத் தொகுதியில் திமுக சார்பில் போட்டியிட்டு வெற்றிபெற்றார். 1987 முதல் 1993வரை ஒருங்கிணைந்த திருச்சி மாவட்ட திமுக செயலாளராக இருந்தார். 1994 ஆம் ஆண்டு ஆண்டில் வைகோவால் மறுமலர்ச்சி திராவிட முன்னேற்றக் கழகம் துவக்கப்பட்டபோது அவருடன் சென்றார்.

1996இல் மீண்டும் திமுகவில் இணைந்த இவர் தி.மு.க சார்பில் 2006 ஆம் ஆண்டு முசிறி சட்டமன்றத் தொகுதியில் போட்டியிட்டு அ. தி. மு.க. வேட்பாளரான பூனாட்சியை 10,927 வாக்குகளில் தோற்கடித்தார். தி.மு.க. அமைச்சரவையில் வனத்துறை அமைச்சராக நியமிக்கப்பட்டு 2006 முதல் 2011 வரை பதவி வகித்தார். பிறகு 2011 சட்டமன்றத் தேர்தலில் மண்ணச்சநல்லூர் தொகுதியில் போட்டியிட்டு தோல்வியடைந்தார். 2016 சட்டமன்றத் தேர்தலின்போது இவர் மீண்டும் மண்ணச்ச நல்லூர் தொகுதியில் திமுக சார்பில் போட்டியிட விரும்பினார் ஆனால் இவருக்கு அந்த வாய்ப்பு வழங்கப்படவில்லை. இதனால் அதிமுகவில் இணைந்தார்.

இறப்பு
------

மூளைப் புற்றுநோயால் பாதிக்கப்பட்ட இவர் மார்ச் 26, 2019 அன்று திருச்சியில் காலமானார்.

மேற்கோள்கள்
-----------

1. ↑  "திருச்சி திமுகவில் முன்னாள் அமைச்சர்கள் கோஷ்டி மோதல்". தினபூமி. 5 பெப்ரவரி 2016 அன்று பார்க்கப்பட்டது.
2. ↑  "Former Minister N. Selvaraj dead".THE HINDU (27 March 2019)
**தளிகைவிடுதி திருப்பணங்காருடையார் கோயில்** தமிழ்நாட்டில் தஞ்சாவூர் மாவட்டம், தளிகைவிடுதி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் திருப்பனங்காருடையார், ஆனந்தவள்ளி அம்பாள் சன்னதிகளும், விநாயகர், சுப்பிரமணியர், சண்டிகேஸ்வரர், பைரவர், சூரியன், நவகிரகம் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. வைகாசி மாதம் வைகாசி விசாகம் முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**என். பெரியசாமி**(*N. Periasamy*) என்பவர் ஓர் இந்திய அரசியல்வாதி மற்றும் முன்னாள் சட்டமன்ற உறுப்பினர் ஆவார். இவர் 1989 ஆம் ஆண்டு மற்றும் 1996 தேர்தல்களில், தூத்துக்குடி தொகுதியின் திராவிட முன்னேற்ற கழகம் வேட்பாளராக போட்டியிட்டு, தமிழ்நாடு சட்டமன்றத்துக்குத் தேர்ந்தெடுக்கப்பட்டார்.

வாழ்க்கை
--------

பெரியசாமியின் சொந்த ஊர் தூத்துக்குடி மாவட்டம் சாத்தான்குளம் அருகேயுள்ள தட்டார்மடம் ஆகும். 14 வது வயதில் தூத்துக்குடிக்கு வந்து, அங்குள்ள அரிசி ஆலை ஒன்றில் பணியாற்றினார். கருணாநிதி மீது கொண்ட பற்றால் திமுகவில் இணைந்தார். 1976 இல் அவசர நிலை காலத்தில் மிசா சட்டத்தில் கைது செய்யப்பட்டு ஆற்காடு வீராசாமி, வைகோ ஆகியோருடன் பாளையங்கோட்டை சிறையில் ஓராண்டு அடைக்கப்பட்டிருந்தார். அதன் பிறகு தீவிர அரசியலில் ஈடுபட்ட பெரியசாமி, திருநெல் வேலி மாவட்டம் பிரிக்கப்பட்டு, தூத்துக்குடி மாவட்டம் உருவானதில் இருந்து 30 ஆண்டுகளாக அந்த மாவட்டச் செயலாளராக பதவி வகித்து வந்தார். தூத்துக்குடி நகர்மன்றத் தலைவராகவும், 2 முறை சட்டப்பேரவை உறுப்பினராகவும் பொறுப்பு வகித்துள்ளார்.
பல தொழிற்சங்கங்களின் தலைவராகவும், தி.மு.க மாவட்ட செயலாளராகவும் பொறுப்பு வகித்துள்ளார்.
1985 ஆம் ஆண்டு முதல் தூத்துக்குடி மாவட்ட தி.மு.க. செயலாளராக இருந்தார். அவர் 2016 ஆம் ஆண்டு கலைஞர் விருது பெற்றார். 2012 இல் இவரும் இவரின் மகன் ஜெகன் ஆகியோர் முல்லைக்காடு என்ற பகுதியில் 19 ஏக்கர் நிலம் (7.7 ஹெக்டேர்) நிலத்தை வாங்குவதற்காக ஒரு போலி ஆவணத்தை பயன்படுத்தியதாக கைது செய்யப்பட்டனர். ஜெகனைத் தொடர்ந்து, பெரியசாமியின் மகளான கீதா ஜீவனையும், பெரியசாமி அரசியலுக்கு கொண்டு வந்தார்.  மே 26, 2017 அன்று பெரியசாமி காலமானார்.

மேற்கோள்கள்
-----------

1. ↑  1989 Tamil Nadu Election Results, Election Commission of India
2. ↑  "Statistical Report on General Election 1996 for the Legislative Assembly of Tamil Nadu" (PDF). Election Commission of India. p. 10. 2010-10-07 அன்று மூலம் (PDF) பரணிடப்பட்டது. 2017-05-06 அன்று பார்க்கப்பட்டது.
3. ↑  "திமுக மாவட்ட செயலாளர் தூத்துக்குடி என்.பெரியசாமி காலமானார்﻿: ஸ்டாலின், வைகோ அஞ்சலி; திமுக 3 நாள் துக்கம்". *செய்தி*. தி இந்து. 26 மே 2017. 13 சூலை 2017 அன்று பார்க்கப்பட்டது.
4. ↑  "Periyasamy surrenders". *The Hindu*. 16 October 2012.. பார்த்த நாள்: 2017-05-17.
5. ↑  Kolappan, B. (21 April 2016). "Descendants shine in party of rising sun". *The Hindu*. Archived from the original on 2016-04-21. .
6. ↑  "Profile of DMK candidates in southern districts". *The Hindu*. 11 March 2014.. பார்த்த நாள்: 2017-05-17.
7. ↑  "DMK leader Periasamy passes away - The Hindu". 26 May 2017.
அரயோப்பாகு        அக்ரோபோலிஸிலிருந்து பார்க்கும் போது.  

திருத்தூதர் பவுல்  அரயோப்பாகுவில் பிரசங்கம் செய்தார் என்பதை குறிக்கும்  தகடு  

**அரயோப்பாகு** (Areopagus) கிரேக்கத்தின் ஏதென்ஸ்சில் உள்ள அக்ரோபோலிஸின் வடமேற்கில் அமைந்துள்ள ஒரு முக்கியமான மேடை போன்ற அல்லது உயரமான பாறையாகும். அதன் ஆங்கிலப் பெயர் கிரேக்க பெயர் ஆரேயோஸ் பகோஸ், "ஏரிஸ் பாறை" (பண்டைய கிரேக்க: Ἄρειος Πάγος) என மொழிபெயர்க்கப்பட்டுள்ளது. பண்டைய காலங்களில் ,  இது வேண்டுமென்றே கொலை செய்தல், காயப்படுத்துதல்  மற்றும் சமய விவகாரங்களை விசாரிக்கும் நீதிமன்றமாக செயல்பட்டது.

ஏதென்சின் பிரப்புக்களையும், முன்னாள் ஆர்கோன் தலைவர்களைக் கொண்ட பூலி அவையானது இந்த அரயோப்பாகு குன்றின் மீது கூடி நகர அரசின் நிர்வாக விவகாரங்களை நடத்திவந்தனர். ஏதென்சின் மன்னர்களான ஆர்கோனை இந்த அவையே நியமித்தது அதிகாரமும் இந்த அவையிடமே இருந்தது.

சான்றுகள்
---------

1. ↑  MacDowell, Douglas M. (1978). *The law in classical Athens*. Ithaca, N.Y.: Cornell University Press. பக். 27. பன்னாட்டுத் தரப்புத்தக எண்:9780801493652. இணையக் கணினி நூலக மையம்:20663324. .
2. ↑  Pseudo-Aristotle. "Atheneion Politeia". *Perseus*. Perseus Tufts. 8 February 2016 அன்று பார்க்கப்பட்டது.
3. ↑  7. ஆத்தென்ஸ் (1955). *கிரீஸ் வாழ்ந்த வரலாறு*. புதுக்கோட்டை: பிரபஞ்ச ஜோதி பிரசுராலயம். பக். 129-130.
**அரவிந்த் அடிகா** (பிறப்பு: அக்டோபர் 23, 1974) இந்திய ஆஸ்திரேலிய எழுத்தாளர் மற்றும் பத்திரிக்கையாளர் ஆவார். இவர் எழுதிய *தி ஒயிட் டைகர்* என்னும் புதினத்திற்கு 2008 ஆம் ஆண்டு மேன் புக்கர் பரிசுப் பெற்றார்.

பிறப்பு
-------

அரவிந்த் அடிகா, அக்டோபர் 23, 1974 ஆம் ஆண்டு டாக்டர் கே. மாதவா அடிகாவுக்கும், உஷா அடிகாவுக்கும் மகனாக சென்னையில் பிறந்தார்.

ஆரம்ப வாழ்க்கை
--------------

அவர் தனது பள்ளிப்படிப்பை, மங்களூரிலுள்ள கனரா உயர்நிலைப்பள்ளி மற்றும் புனித ஆலோய்சியஸ் உயர்நிலைப்பள்ளியிலும் முடித்தார். அவர் 1990ல் நடந்த பத்தாம் வகுப்பு பொதுத்தேர்வில் மாநிலத்திலேயே முதல் மாணவனாகவும், இவருடைய மூத்த சகோதரன் ஆனந்த் அடிகா இரண்டாவது மாணவனாகவும் தேர்ச்சிப் பெற்றனர். பின்பு இவரது குடும்பம் ஆஸ்திரேலியாவில் உள்ள சிட்னிக்கு குடிபெயர்ந்ததால், தன்னுடைய படிப்பை ஜேம்ஸ் ரூசே வேளாண் உயர்நிலைப்பள்ளியில் தொடங்கினார். பின்னர் நியூயார்க்கிலுள்ள கொலம்பியா பல்கலைக்கழகத்தில் ஆங்கில இலக்கியம் படித்தார். 1997 ஆம் ஆண்டு தனது பட்டப்படிப்பை முடித்த அவர், ஆக்சுபோர்ட்டில் உள்ள மாக்டலன் கல்லூரியில் கல்விக்கற்றார்.

பணிகள்
------

பொருளாதாரம் பத்திரிக்கைகளில் செய்தியாளராக வாழ்க்கையை தொடங்கிய இவர், ‘பைனான்சியல் டைம்ஸ்’, ‘மணி’, ‘வால் ஸ்ட்ரீட் ஜெர்னல்’ ஆகிய பத்திரிக்கைகளிலும் செய்தியாளராக பணியாற்றினார். மூன்று ஆண்டுகள் தென் ஆசிய நிருபராகப் பணியாற்றிய அவர் பின்னர், டைம் பத்திரிக்கையில் இந்திய செய்தியாளராகவும் பணியாற்றியுள்ளார். பிறகு டைம்ஸ் பத்திரிக்கையில் பாதிநேரமே வேலைபார்த்த இவர், தன்னுடைய ஓய்வு நேரத்தில் தன் முதல் இலக்கிய நாவலான "தி ஒயிட் டைகர்" என்னும் புதினத்தை எழுதினார். இந்த புதினத்திற்கு, பிரிட்டனின் புகழ்பெற்ற இலக்கிய விருதான "மேன் புக்கர் விருது" 2008 ஆம் ஆண்டு பெற்றார். அதன் பின்னர் பல புத்தகங்களை அவர் எழுதியுள்ளார். அதுமட்டுமல்லாமல், தன்னை உருவாக்கிய புனித ஆலோய்சியஸ் கல்லூரிக்கு நன்றியின் அடையாளமாக தனக்கு கிடைத்த பரிசின் மொத்தத்தொகையில் ஒரு பகுதியை வழங்கினார். இந்த தொகை "ஆலோய்சியன் ஆண்கள் இல்லத்தில்" ஏழ்மையில் வாடும் குழந்தைகளுக்கு உதவித்தொகை வழங்குவதற்கு பயன்படுத்தப்பட்டு வருகிறது.

தி ஒயிட் டைகர் நாவலின் கருத்து
------------------------------

ஒரு கிராமத்தில் பிறந்து ஏழ்மையில் வளர்ந்து சற்று படிப்பறிவு இல்லாத ஒருவனின் மனப்பான்மையையும், கண்ணோட்டத்தையும் பிறகு நாகரிக உலகில் அவனுடைய வளர்ச்சியையும் கருவாகக் கொண்டுள்ளது. அதை கோபம், கனவு, நகைச்சுவை கலந்து மிக அழகிய நடையில் அளித்துள்ளார். அதுமட்டுமல்லாமல், இந்தியாவின் சமீபத்திய பொருளாதார வளர்ச்சியில் ஏழைகளின் நிலையையும் மனம் வறுட விவரித்துள்ளார். தொகுத்து எழுதப்பட்ட இந்த நாவல், இந்தியாவில் 2,50,000 பிரதிகளுக்கும் மேல் விற்பனை செய்யப்பட்டுள்ளது.

பங்களிப்புகள்
-------------

இவர் நாவல்கள் மற்றும் சிறுகதைகள் எழுதுவதிலும் சிறப்புப் பெற்று விளங்குகிறார்.

மேற்கோள்கள்
-----------


1. ↑  "அரவிந்த் அடிகா குறிப்புகள்". *BookBrowse.com*. 3 March 2018 அன்று பார்க்கப்பட்டது.
2. ↑  Higgins, Charlotte (14 October 2008). "Aravind Adiga wins Booker prize with The White Tiger". *the Guardian* (ஆங்கிலம்). 3 March 2018 அன்று பார்க்கப்பட்டது.
இந்தியா, தமிழ்நாடு, தஞ்சாவூர் மாவட்டத்தில் பாபநாசம் தாலுகாவில் உள்ள கிராமம் தளவாய்பாளையம் ஆகும்.

விளக்கப்படங்கள்
---------------

தளவாய்பாளையத்தில் 2001-ல் மக்கள் தொகை கணக்கெடுப்பின்படி,  மொத்த மக்கள் தொகை 981.ஆண்கள்-  477 ,  மற்றும் பெண்கள்- 504. பாலின விகிதம்  1057 இருந்தது. கல்வியறிவு விகிதம்  66.39 ஆக உள்ளது.

சிறப்புகள்
----------

விவசாயம் இவர்களின் குல தொழில் ஆகும்.இந்த கிராமம் முழுவதும் ஒரே சமுதாயம் கள்ளர் சமுதாயம். இராஜ இராஜ சோழன் ஆட்சி காலத்தில் தஞ்சாவூர் ஒன்பது வளநாடுகளாக பிரிக்கப்பட்டது.அதில் இராஜேந்திரன் சிங்கவளநாடு ஒன்று. இராஜேந்திரன் சிங்கன் என்பது இராஜ இராஜ சோழனின் சிறப்பு பெயர்களில் ஒன்று.இந்த சிங்க வளநாடு நான்கு கிராமங்களை உள்ளடக்கியது.அதில் தளவாய்பாலையம் ஒன்று.இங்கு மாசி மகம், சித்திரா பௌர்ணமி, பங்குனி உத்திரம் இம்மூன்று விழாக்கள் சிறப்பு மிக்கவை.சிங்கவளநாடு முழுவதும் சேர்ந்து நாட்டு திருவிழா நடத்துவார்கள் .எட்டு நாட்கள் நடைபெறும் திருவிழா மிகவும் சிறப்பு வாய்ந்தது.

* "Primary Census Abstract - Census 2001". Directorate of Census Operations-Tamil Nadu. August 29, 2009 அன்று மூலம் பரணிடப்பட்டது.
| **பரதநாட்டியம்** |
| --- |
| உருப்படிகள் |
| நடனத்தின் இலட்சணங்கள் | நடனத்தின் உட்பிரிவுகள் |
| உருப்படிகள் |
| அலாரிப்பு | சதீசுவரம் |
| சப்தம் | வர்ணம் |
| பதம் | தில்லானா |
| விருத்தம் | மங்களம் |
| நடனத்தின் இலட்சணங்கள் |
| பாவம் |
| இராகம் | தாளம் |
| **நடனத்தின் உட்பிரிவுகள்** |
| நாட்டியம் |
| நிருத்தம் | நிருத்தியம் |

**தில்லானா** ஹிந்தி வழிப் பாட்டு வகையைச் சேர்ந்த ஓர் உருப்படி ஆகும். இது மத்திம காலத்தில் அமைந்துள்ளதுடன் இதன் தாது விறுவிறுப்புள்ளதாகவும் உணர்ச்சி உள்ளதாகவும் இருக்கும். இதன் சாகித்தியத்தில் முக்கியமாக *திரனா*, *தில்லில்லானா*, *தொந்திரனா*, *தனம்* என்பவை போன்ற சொற்கட்டுக்களை சேர்த்து இராக, தாள பொருத்தத்துடன் அமைந்துள்ளது.

அங்க வேறுபாடுகள்
----------------

இந்த உணர்ச்சிவசப்பட்ட உருப்படியில் பல்லவி, அனுபல்லவி, சரணம் என்னும் அங்க வித்தியாசம் உண்டு. ஒவ்வோர் அங்கமும் வெவ்வேறு தாதுவில் அமைந்திருக்கும். சில தில்லானாக்களில் அனுபல்லவி இல்லாமலும் இருக்கும். அம்மாதிரித் தில்லானாக்கள் தவித்தாதுக்கள், உபயோகங்கள், சமஷ்டி, சரணங்கள் போன்றவைகளுடைய தாதுக் கிருதிகளுக்குச் சமமாக இருக்கின்றன. பல்லவியும் அனுபல்லவியும் ஜதிகளாகவும், சரணத்திலுள்ள வார்த்தைகள் சொற்கட்டு ஸ்வரங்களாகவும் இருக்கும்.

சிறப்புக்கள்
------------

சில தில்லானாக்கள் சங்கதிகளுடன் அமைந்துள்ளன. இம்மாதிரியான உருப்படிகள் பாட்டுக் கச்சேரிகளில் பல்லவி (இராகம், தானம், பல்லவி) பாடிய பிறகு பாடுவார்கள். நாட்டியக் கச்சேரிகளிலும் பாட்டுக் கச்சேரிகளிலும் முதலில் இதைப் பாடுவது வழக்கம். ஹரிகாலாட்சேபங்களிலும் கதை ஆரம்பிக்க முன்னரும் பூர்வீகப் பிடிகை முடிந்த பின்னும் தில்லானாக்களைப் பாடுவது வழக்கம்.

  

இதன் கானக்கிரமம் பல்லவி, அனுபல்லவி, சரணம் என்று பாடுவதேயாகும். மகாவைத்தியநாதையருடைய தில்லானா *கௌரி நாயக* மிகவும் உயர்ந்த நீண்ட உருப்படி ஆகும். அந்த உருப்படி முழுவதும் இரண்டே ஆவர்த்தனத்தில் அமைந்துள்ளது. முதல் ஆவர்த்தனம் வார்த்தைகளுடனும், இரண்டாவது ஆவர்த்தனம் ஜதிகளுடனும் அமைந்துள்ளது. குன்றக்குடி கிருஷ்ணய்யருடைய *கம்பராமாயணத் தில்லானா* ஒரு சிறந்த உருப்படி. ஜாவளிகளும் தில்லானாக்களும் உருப்படியில் சிறந்ததாகவும், கானக்கிரமம் நான்கு நிமிடங்களுக்குள் அடங்கியதாகவும் அமைந்துள்ளன.

தில்லானாக்களை இயற்றியோர்
------------------------

1. சுவாதித்திருநாள் மகாராஜா
2. வீரபத்திர ஐயர்.
3. பல்லவி சேஷய்யர்.
4. மைசூர் சதாசிவராவ்.
5. பட்டணம் சுப்பிரமணிய அய்யர்.
6. குன்றக்குடி கிருஷ்ணையர்.
7. இராமநாதபுரம் சிறீனிவாச அய்யங்கார்.
8. இலுப்பூர் பொன்னுச்சாமிப்பிள்ளை.
**மூலாதாரம்** என்பது யோக சாத்திரங்களால் குறிப்பிடப்படும் சக்கரங்களில் ஆரம்ப சக்கரம் ஆகும். உறங்கும் நிலையில் குண்டலினி சக்தியானது உறையும் இடமாக மூலாதாரம் சொல்லப்படுகின்றது.

உடற்பகுதி
---------

ஆண் உடலில் தண்டுவடதின் அடிப்பகுதியில், பிறப்புறுப்புகளுக்கும், மலத்துவாரத்திற்கும் இடையே அமைந்துள்ளது. 
பெண் உடலில் கருப்பையின் கழுத்துப்பகுதியில் அமைந்துள்ளது.

பெயர்க்காரணம்
-------------

மூலம் : வேர் அல்லது ஆதாரம் ; ஆதாரம்: இடம் அல்லது மையம்.
வேர்ப்பகுதி சுழல் மையம் எனலாம்.

குறியீடுகள்
-----------

மூலாதாரம் நான்கு இதழ்களையுடைய அடர்சிவப்பு தாமரை மலராக உருவகப்படுத்தப் படுகிறது.
தாமரை இதழ்களின் மையப்பகுதியில் மஞ்சள் நிற சதுரம் உள்ளது.
சதுரத்தின் மத்தியில், படைக்கும் ஆற்றலின் சின்னமாக ஒரு தலைகீழ் சிவப்பு முக்கோணம் உள்ளது.
முக்கோணத்தினுள் மனிதனுடைய ஆவி உடலின் சின்னமாக புகை வண்ணத்தில் சுயம்பு லிங்கம் உள்ளது.
உறங்கும் நிலையில் உள்ள குண்டலினியை சித்தரிக்கும் வகையில் சென்னிற பாம்பு மூன்றரை முறை தன்னுடைய வாலால் லிங்கத்தை சுற்றி வளைத்துள்ளது. 
ஏழு துதிக்கைகளையுடைய ஒரு யானையால் சிவப்பு முக்கோணம் தாங்கப்படுவதாக சித்தரிக்கப்பட்டுள்ளது.
சேர நாணயங்களில காணப்படும் சேரமன்னர் முத்திரை, வணங்குவில் எனக் குறிப்பிடப்படும் எய்யும் வில்
மாக்கோதை மற்றும் குட்டுவன் கோதை காசுகள்
**குட்டுவன் கோதை** பண்டைத் தமிழகத்தின் மூவேந்தர் மரபுகளில் ஒன்றான சேர மரபைச் சேர்ந்த ஒரு அரசன். இவன் சேர நாட்டின் ஒரு பகுதியான குட்டநாட்டை ஆண்டவன். இவனைக் குறித்த தகவல்கள் சங்கத் தமிழ் இலக்கியமான புறநானூற்றின் மூலமே கிடைக்கின்றது. கோனாட்டு எறிச்சலூர் மாடலன் மதுரைக் குமரனார் என்னும் புலவர் பாடிய பாடல் ஒன்று புறநானூற்றின் 54 ஆம் பாடலாகச் சேர்க்கப்பட்டுள்ளது.

குராப்பள்ளித் துஞ்சிய பெருந்திருமாவளவன் என்னும் சோழ மன்னனும் இவனும் ஒரே காலத்தில் வாழ்ந்தவர்களாகத் தெரிகிறது.

புகழ் பெற்ற சேர மன்னனான செங்குட்டுவனின் மகனான குட்டுவன் சேரலும் இவனும் ஒருவனே என்பாரும் உளர். இது பொருந்தாது. குட்டுவன் சேரல் புலவர் பரணருக்குத் தொண்டு செய்ய வழங்கப்பட்டவன். அரசன் அல்லன்.

புலவர் இவனைக் 'கடுமான் கோதை' எனக் குறிப்பிட்டு இவன் சிறந்த குதிரைவீரன் என்பதையும், பரிசிலர் இவன் கோட்டைக்குள் எளிதாகப் புகலாம், புலிக் குகைக்குள் இடையன் புகமுடியாதது போல மன்னர்கள் நுழையமுடியாது எனக் கூறி, இவனது ஆற்றலையும், கொடைத்திறத்தையும் புலவர் புலப்படுத்துகிறார்.

காண்க
* சேரர் குடிப்பெயர்கள்

குறிப்புகள்
-----------

1. ↑  டான் பொஸ்கோ

உசாத்துணைகள்
------------

* செல்லம், வே. தி. *தமிழக வரலாறும் பண்பாடும்*, மணிவாசகர் பதிப்பகம், சென்னை, 2002 (மறுபதிப்பு).
* புலியூர்க் கேசிகன், *புறநானூறு தெளிவுரை*, பாரிநிலையம், சென்னை, 2004 (மறு பதிப்பு)
* டான் பொஸ்கோ, *பண்டைய கேரளாவின் வரலாறு* 03 ஏப்ரல் 2009 இல் அணுகப்பட்டது. பரணிடப்பட்டது 2009-03-26 at the வந்தவழி இயந்திரம் (ஆங்கில மொழியில்)

இவற்றையும் பார்க்கவும்
----------------------

* சேரர்
**அரவக்குறிச்சி வட்டம்** , தமிழ்நாட்டின் கரூர் மாவட்டத்தில் உள்ள 7 வட்டங்களில் ஒன்றாகும். இந்த வட்டத்தின் தலைமையகமாக அரவக்குறிச்சி உள்ளது. இந்த வட்டத்தின் கீழ் சின்னதாராபுரம் மற்றும் பள்ளப்பட்டி, அரவக்குறிச்சி என 3 உள்வட்டங்களும், 40 வருவாய் கிராமங்களும் உள்ளது.

இவ்வட்டத்தில் அரவக்குறிச்சி ஊராட்சி ஒன்றியம் மற்றும் பள்ளப்பட்டி மற்றும் அரவக்குறிச்சி பேரூராட்சிகள் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 183,321 ஆகும். அதில் 90,669 ஆண்களும், 92,652 பெண்களும் உள்ளனர். 53,489 குடும்பங்கள் கொண்ட இவ்வட்ட மக்கள்தொகையில் 76.5% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 74.32% மற்றும்பாலின விகிதம் 1,000 ஆண்களுக்கு, 1,022 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 15090 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 935 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 40,129 மற்றும் 35 ஆகவுள்ளனர். மக்கள்தொகையில் இந்துக்கள் 78.98%, இசுலாமியர்கள் 19.47%, கிறித்தவர்கள் 1.43% மற்றும் பிறர் 0.12% ஆகவுள்ளனர்.

மேற்கோள்கள்
-----------

1. ↑  Karur District Revenue Administration
2. ↑  அரவக்குறிச்சி வட்டத்தின் 40 வருவாய் கிராமங்கள்
3. ↑  அரவக்குறிச்சி வட்டத்தின் மக்கள்தொகை பரம்பல்

| * பா
* உ
* தொ
கரூர் மாவட்டம் |
| --- |
| மாவட்ட தலைநகரம் | கரூர் |
| மாநிலம் | 
* தமிழ்நாடு

 |
| பகுதி | 
* கொங்கு நாடு

 |
| வருவாய் வட்டங்கள் | அரவக்குறிச்சி வட்டம் **·** கரூர் வட்டம் **·**  கிருஷ்ணராயபுரம் வட்டம் **·** குளித்தலை வட்டம் **·** கடவூர் வட்டம் **·** மண்மங்கலம் வட்டம் **·** புகளூர் வட்டம் |
| மாநகராட்சி | கரூர் மாநகராட்சி |
| நகராட்சிகள் |  கரூர்  **·**  குளித்தலை  **·**  புகளூர்  **·**  பள்ளப்பட்டி |
| பேரூராட்சிகள் | அரவக்குறிச்சி  **·** கிருஷ்ணராயபுரம் **·**  மருதூர் **·**  நங்கவரம் **·**  பழைய ஜெயங்கொண்ட சோழபுரம் **·**  புலியூர் **·**  புஞ்சை தோட்டகுறிச்சி  **·**  உப்பிடமங்கலம் |
| ஊராட்சி ஒன்றியங்கள் | கரூர் **·** கே.பரமத்தி **·**  அரவக்குறிச்சி **·** குளித்தலை **·** தாந்தோணி **·** தோகைமலை **·** கிருஷ்ணராயபுரம் **·** கடவூர் |
| சட்டமன்றத் தொகுதிகள் | கரூர்  •  அரவக்குறிச்சி  • கிருஷ்ணராயபுரம்  •  குளித்தலை |
| வழிபாட்டுத் தலங்கள் | பகுப்பு:கரூர் மாவட்டத்திலுள்ள இந்துக் கோயில்கள் |
| இணையதளம் |  |
**பரம ராசிய மாலை**  என்பது குரு நமசிவாயர் இயற்றிய நூல்களில் ஒன்று. நூலின் காலம் அதன் ஆசிரியர் வாழ்ந்த 16 ஆம் நூற்றாண்டு. தில்லை நடராசப் பெருமானை இவர் **பரமராசியன்** என்று குறிப்பிடுகிறார்.  இந்த நூலில் காப்புப்பாடல் ஒன்று மற்றும் 100 பாடல்கள் உள்ளன.

எடுத்துக்காட்டு
---------------

1

சமயம் மிகு மூ வகையில் சார்ந்தோர்க்கும் சிந்தை
அமைய நெறியோர் தமக்கும் - உமையவள் தன்
பூமானைச் சந்ததமும் பொன் அம்பலத்து ஆடும்
கோமானைக் கொண்டே குலா 
2

குகையினில் சோண கிரியினில் உற்றும் குருபரன் ஆகி வீற்றிருந்து
வகை பெறக் கருணையால் எனக்கு அளித்த வண்மையை மறப்பனோ அடியேன்
நகையொடு புரம் மூன்று எரித்த நாயகனே நல்ல சீர் அடியார் தமக்குப்
பகைவரும் உறவர் ஆக்கிடும் பொன் அம்பலவனே பரம ராசியனே.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 175.
2. ↑  பரமராசயன் என்பது இக்காலத்தில் பரம-ரகசியம் என்று கூறப்பட்டு விளக்கம் சொல்லப்படும் நிலையில் உள்ளது
3. ↑  பொருள் நோக்கில் சொற்பிரிப்பு செய்யப்பட்டுள்ளது
4. ↑  காப்புப்பாடல்
5. ↑  96 ஆம் பாடல்
**அரவிந்தர் ஆசிரமம்** *(Aurobindo Ashram)* இந்தியாவின் குசராத்து மாநிலத்தில் இருக்கும் வடோதரா நகரத்தில் உள்ள தாண்டியா பசாரில் அமைந்துள்ளது. இதுவே தெற்குப் பகுதியில் பிரபலமாக இருந்த முதலாவது ஆசிரமமாகும். 

சிறீ அரவிந்தரின் நினைவுச் சின்னம் இங்கே அமைந்துள்ளது. அனைவரும் தியானம் செய்வதற்காக இவ்வாசிரமம் திறந்தே உள்ளது. இங்கு ஒரு நூலகம்,படிப்பு அறை மற்றும் விற்பனை மையம் முதலியவை உள்ளன. இங்கே அரவிந்தரும் அன்னையும் எழுதிய நூல்கள் அனைத்தும் விற்பனைக்குக் கிடைக்கும்.

வரலாறு
------

1894-1906 காலத்தில் சிறீ அரவிந்தர் பரோடாவில் தங்கியிருந்த சமயத்தில் இப்பங்களாவில் குடியிருந்தார். அப்போது ஆங்கிலப் பேராசிரியராகவும், தற்பொழுது மகாராசா சாயாசிராவ் பல்கலைக்கழகமாக உள்ள பரோடா கல்லூரியின் துணை முதல்வராகவும் இருந்த பரோடாவின் மகாராசா மூன்றாம் எச்.எச். சாயாசி இராவ் கெயிக்வாட்டின் தனிச் செயலராக அரவிந்தர் இருந்தார். பால கங்காதர திலகர், பிபின் சந்திர பால், சகோதரி நிவேதிதை, சகாரம் கணேசு தியுவேசுகர் மற்றும் சில மராத்தி யோகிகள் முதலியவர்கள் இப்பங்களாவை பார்வையிட்டுள்ளனர். அரவிந்தரின் மனைவி மிர்ணாளி தேவி, சகோதரி சரோசினி தேவி மற்றும் இளைய சகோதரரும் பிரபலமான சுதந்திரப் போராட்ட வீரருமான பாரிந்தர் குமார் கோசு முதலியவர்கள் அடிக்கடி இங்கு வந்து செல்வார்கள். இப்பங்களாவில் 23 பெரிய மற்றும் சிறிய அறைகளும், 55000 சதுர அடிகளில் திறந்தவெளியும் இப்பங்களாவைச் சூழ்ந்துள்ளன.

மேற்கோள்கள்
-----------

1. ↑  Bunglow Details |title = Facebook Site Profile |url= {{webarchive |url= |date=May 21, 2014

மேலும் படிக்க
-------------

* Roshan. *Sri Aurobindo in Baroda*. Sri Aurobindo Ashram Publications Department. பன்னாட்டுத் தரப்புத்தக எண்:978-81-7058-318-9.

புற இணைப்புகள்
--------------

* Sri Aurobindo Society - India, website பரணிடப்பட்டது 2013-07-29 at the வந்தவழி இயந்திரம் பரணிடப்பட்டது 2013-07-29 at the வந்தவழி இயந்திரம் பரணிடப்பட்டது 2013-07-29 at the வந்தவழி இயந்திரம் பரணிடப்பட்டது 2013-07-29 at the வந்தவழி இயந்திரம் பரணிடப்பட்டது 2013-07-29 at the வந்தவழி இயந்திரம்
**சிவா சின்னப்பொடி** (பிறப்பு: டிசம்பர் 12, 1955) ஈழத்தின் மூத்த ஊடகவியலாளரும் எழுத்தாளரும் ஆவார்.

வாழ்க்கைச் சுருக்கம்
--------------------

வடமராட்சியில் வல்லிபுரம் என்ற கிராமத்தில் சின்னப்பொடி-இலட்சுமி ஆகியோருக்கு மகனாகப் பிறந்த இவரது இயற்பெயர் சிவநேசமுர்த்தி. சாதிய ஒடுக்குமுறைக்கு எதிராக போராடிய தனது தந்தையின் நினைவாக தனது பெயருடன் அவரது பெயரை இணைத்து சிவா சின்னப்பொடி என்று குறிப்பிடுகிறார்.

1970களில் எழுத்துலகில் காலடி வைத்த இவர் சிங்கைத் திவாகரன் என்ற பெயரில் ஐம்பதிற்கும் மேற்பட்ட சிறுகதைகளை இலங்கையில் வெளிவந்த பத்திரிகைகளில் எழுதியுள்ளார். 1975 முதல் வானொலி, பத்திரிகை, சஞ்சிகை என்று பல துறைகளில் பணியாற்றினார். 1983 இல் ஈழப் போராளிகளால் முதன் முதலில் உருவாக்கப்பட்ட தமிழீத்தின் குரல் வானொலியின் பொறுப்பாளராக, ஒலிபரப்பாளராக 1985 வரை பணியாற்றினார். 1990 இல் பிரான்சுக்கு புலம் பெயர்ந்த பின்னர் ஊடகத்துறை கல்வியை கற்றதுடன் ஈழமுரசு, தாய்நிலம் ஆகிய பத்திரிகைகளில் ஆசிரியராகவும், ரிரிஎன் தொலைக்காட்சியின் முதன்மை செய்தி ஆசிரியராகவும் இருந்தார்.

தற்போது ஜிரிவி தொலைக்காட்சியின் செய்தி ஆசிரியராக பணியாற்றும் இவர் பல தொடர்களையும் ஆய்வுக் கட்டுரைகளையும் எழுதியுள்ளார். இவர் எழுதிய நினைவழியா வடுக்கள் என்ற தன் வரலாற்று நூல் தற்போது விடியல் பதிப்பக வெளியீடாக வெளிவந்துள்ளது

வெளி இணைப்புகள்
---------------

* சிவா சின்னப்பொடியின் இணையத்தளம்
**மூலப்பாளையம்** என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்தில் அமைந்துள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 194 மீட்டர் உயரத்தில் அமைந்துள்ள மூலப்பாளையம் பகுதியின் புவியியல் ஆள்கூறுகள், 11°27′08″N 77°40′21″E﻿ / ﻿11.452100°N 77.672600°E﻿ / 11.452100; 77.672600 (அதாவது, 11°27'07.6"N,) ஆகும். ஈரோடு, சோலார், கொல்லம்பாளையம், முள்ளாம்பரப்பு, கஸ்பாபேட்டை மற்றும் அவல்பூந்துறை ஆகியவை மூலப்பாளையம் பகுதிக்கு அருகிலுள்ள முக்கிய புறநகர்ப் பகுதிகளாகும். மூலப்பாளையம் பகுதியில் நெரிசல் மிகுந்த மூன்று சாலை சந்திப்பு ஒன்று உள்ளது. இச்சந்திப்பில் ஏற்கனவே அமைக்கப்பட்டிருந்த சாலை சமிக்ஞை விளக்குகள் சரிவர வேலை செய்யாததால், புதியன நிறுவ மக்கள் எதிர்பார்க்கின்றனர்.

மூலப்பாளையம் பகுதியிலுள்ள பட்டத்தரசியம்மன் கோயில், இந்து சமய அறநிலையத் துறை கட்டுப்பாட்டின் கீழ் இயங்குகிறது.

மூலப்பாளையம் பகுதியானது, ஈரோடு கிழக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021-ஆம் ஆண்டு நடத்தப்பட்ட தேர்தலில் வெற்றி பெற்ற திருமகன் ஈ.வெ.ரா. காலமாகி விட்டதால், இத்தொகுதிக்கு 2023-ஆம் ஆண்டு பிப்ரவரி 27-ஆம் நாள் இடைத்தேர்தல் நடைபெற உள்ளது. மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019-ஆம் ஆண்டு நடத்தப்பட்ட தேர்தலில் வெற்றி பெற்றார்.

மேற்கோள்கள்
-----------

1. ↑  Man̲n̲ārman̲n̲an̲ (1993) (in ta). *Pāvēntar paṭaippup pāṅku*. Pūṅkoṭi Veḷiyīṭu. .
2. ↑  2022-10-03. "மூலப்பாளையம் 3 ரோடு பிரிவில் சிக்னல் அமைக்க எதிர்பார்ப்பு - Dinamalar Tamil News". *Dinamalar*. 2023-02-05 அன்று பார்க்கப்பட்டது.
3. ↑  "Arulmigu Pattatharasiamman Temple, Moolapalayam - 638104, Erode District [TM012092].". *hrce.tn.gov.in*. 2023-02-05 அன்று பார்க்கப்பட்டது.

வெளி இணைப்பு
------------

* GeoHack - மூலப்பாளையம்
**கல்விசார் மதிப்பீடு** (Educational assessment) மாணவர்களின் கற்றலை மேம்படுத்துவதற்கும் அறிவு, திறன், மனப்பான்மை, திறமை மற்றும் நம்பிக்கைகள் பற்றிய அனுபவத் தரவுகளை ஆவணப்படுத்துதல் மற்றும் அதனை முறையாகப் பயன்படுத்தும் செயல்முறையாகும். மாணவர்களின் கற்றல் திறன்களை நேரடியாக மாணவர்களின் பணிகளை ஆய்வு செய்வதன் மூலம் மதிப்பீட்டுத் தரவைப் பெறலாம் அல்லது கற்றல் பற்றிய அனுமானங்களைச் செய்யக்கூடிய தரவுகளின் அடிப்படையில் அவர்களின் கற்றல் திறன்களை மதிப்பீடு செய்ய இயலும்.  மதிப்பீடு, பெரும்பாலும் தேர்விற்கு மாற்றாகப் பயன்படுத்தப்படுகிறது. ஆனால், தேர்வோடு மட்டுப்படுத்தப்படுவதில்லை.  மதிப்பீடு என்பது கற்பவர், கற்றல் சமூகம் (வகுப்பு, பட்டறை அல்லது பிற ஒழுங்கமைக்கப்பட்ட கற்பவர்களின் குழு), பாடநெறி, கல்வித் திட்டம், நிறுவனம் அல்லது கல்வி முறை ஆகியவற்றில் கவனம் செலுத்தலாம். இரண்டாம் உலகப் போருக்குப் பிறகு கல்விச் சூழலில் 'மதிப்பீடு' என்ற சொல் பயன்பாட்டுக்கு வந்தது. 

மதிப்பீடு, ஒரு தொடர்ச்சியான செயல்முறையாக, மாணவர்களின் கற்றலை அளவிடக்கூடிய மற்றும் தெளிவான கற்றல் விளைவுகளை நிறுவுகிறது. கற்றல் விளைவுகளை அடைய போதுமான வாய்ப்புகளை வழங்குகிறது. மதிப்பீடு என்பது கல்விச் செயல்பாட்டின் ஒரு முக்கிய அம்சமாகும், இது மாணவர்களின் சாதனைகளின் அளவை தீர்மானிக்கிறது. 

கல்வியில் மதிப்பீட்டு நடைமுறைகளின் இறுதி நோக்கம், பயிற்சியாளர்கள் மற்றும் ஆராய்ச்சியாளர்களின் கருத்தியல் கட்டமைப்பு, மனித மனத்தின் இயல்பு, அறிவின் தோற்றம் மற்றும் கற்றல் செயல்முறை பற்றிய அவர்களின் அனுமானங்கள் மற்றும் நம்பிக்கைகள் ஆகியவற்றைப் பொறுத்தது.

வகைகள்
------

*மதிப்பீடு* என்ற சொல் பொதுவாக மாணவர்கள் கற்க உதவுவதற்கும் மாணவர் முன்னேற்றத்தை அளவிடுவதற்கும் ஆசிரியர்கள் பொதுவாகப் பயன்படுத்துவதாகும். பின்வரும் வகைகளில் மதிப்பீட்டைப் பிரிக்கலாம்:

1. வேலை வாய்ப்பு, வளரறி, தொகுத்தறி மற்றும் கண்டறியும் மதிப்பீடு
2. குறிக்கோள் மற்றும் அகநிலை மதிப்பீடு
3. ஆதாரம் குறித்தல்
4. முறைசாரா மற்றும் முறையான
5. உள் மற்றும் வெளி மதிப்பீடு

சான்றுகள்
---------

1. ↑  Allen, M.J. (2004). *Assessing Academic Programs in Higher Education*. San Francisco: Jossey-Bass.
2. ↑  Kuh, G.D.; Jankowski, N.; Ikenberry, S.O. (2014). *Knowing What Students Know and Can Do: The Current State of Learning Outcomes Assessment in U.S. Colleges and Universities*. Urbana: University of Illinois and Indiana University, National Institute for Learning Outcomes Assessment. .
3. ↑  National council on Measurement in Education  பரணிடப்பட்டது 2017-07-22 at the வந்தவழி இயந்திரம்
4. ↑  Nelson, Robert; Dawson, Phillip (2014). "A contribution to the history of assessment: how a conversation simulator redeems Socratic method". *Assessment & Evaluation in Higher Education* **39** (2): 195–204. doi:10.1080/02602938.2013.798394.
5. ↑  Suskie, Linda (2004). *Assessing Student Learning*. Bolton, MA: Anker. .
6. ↑  Oxford Brookes University. "Purposes and principles of assessment". *www.brookes.ac.uk* (ஆங்கிலம்). 2018-10-09 அன்று மூலம் பரணிடப்பட்டது. 2018-10-09 அன்று பார்க்கப்பட்டது.
7. ↑  Black, Paul, & William, Dylan (October 1998). "Inside the Black Box: Raising Standards Through Classroom Assessment."Phi Beta Kappan. Available at  பரணிடப்பட்டது 2022-06-14 at the வந்தவழி இயந்திரம் PDKintl.org]. Retrieved January 28, 2009.
**சிவாதா (Sshivada)** என்ற தனது மேடைப் பெயரால் அறியப்பட்ட **சிறீலேகா கே. வி** (பிறப்பு 23 ஏப்ரல் 1986) ஒரு இந்திய திரைப்பட நடிகையாவார். இவர் மலையாளத் திரையுலகிலும், தமிழ்த் திரையுலகிலும் நடித்து வருகிறார்.

சொந்த வாழ்க்கை
--------------

தமிழ்நாட்டின் திருச்சிராப்பள்ளியில் விசயராசன், குமாரி தம்பதியருக்கு சிறிலேகாவாக பிறந்தார். இவர் ஐந்தாம் வகுப்பு படிக்கும்போது, இவரது குடும்பம் அங்கமாலிக்கு குடிபெயர்ந்தது. அங்கு இவர் அங்கமாலியின் விஸ்வஜோதி சி.எம்.ஐ பொதுப் பள்ளியில் கல்வி பயின்றார். இவர் 2008 ஆம் ஆண்டில் காலடி ஆதிசங்கரா பொறியியல் கல்லூரியில் கணினியியல் பொறியியல் பட்டதாரி ஆனார்.  இவர் தனது நீண்டகால காதலன் முரளி கிருட்டிணனை மணந்தார்.

தொழில்
------

2009இல் வெளியான *கேரள கபே* என்ற மலையாளத் திரைப்படத்தில் ஒரு சிறிய பாத்திரத்தின் மூலம் தனது நடிப்பு வாழ்க்கையைத் தொடங்கினார். ஆனால் இவருக்கு போதுமான அங்கீகாரம் கிடைக்கவில்லை. பின்னர் தொலைக்காட்சியில் நிகழ்ச்சித் தொகுப்பாளராக பணிபுரிந்தபோது, மலையாளத் திரைப்பட இயக்குனர் பாசில் இவரைக் கண்டார். அவர் 2011 ஆம் ஆண்டு தனது *லிவிங் டுகெதர்* திரைப்படத்தில் ஒரு பெண் கதாபாத்திரத்தில் நடிக்க வைத்தார்.  பின்னர் நெடுஞ்சாலை என்ற தமிழ் படத்தில் நடித்தார்.  இவரது தாய்மொழி மலையாளம் என்றாலும், சிவாதா தனது முதல் படத்திற்கு சொந்தக் குரலில் பேசினார். சாலையோர உணவு விடுதி நடத்தும் மலையாள கிராமப் பெண்ணான மங்காவின் சித்தரிப்புக்காக பாராட்டு பெற்றார். சிஃபி தனது வளைதளத்தில் இவரது துணிச்சலான நடிப்பை பாராட்டியது.  திரைப்பட விமர்சகர் பரத்வாஜ் ரங்கன் இவரை "பயங்கர புதுமுகம்"என்று அழைத்தார்.  இயக்குநர் பாரத் பாலாவின் முன்னாள் உதவியாளர் இயக்குநராக அறிமுகமான சிவமோகா இயக்கிய ஜீரோ என்ற படத்தில், "நவீன கால மனைவியாகவும், மரபுவழியாகவும், சில பாரம்பரிய மதிப்புகளைப் பிடித்துக் கொண்டவராகவும்" பிரியா என்ற வேடத்தில் நடிக்கிறார்.  மாயா பட புகழ் அசுவின் சரவணன் இயக்கத்தில் எஸ்.ஜே.சூர்யா ,வாமிகா கப்பி ஆகியோருடன் நடிக்க மார்ச் 2017 இல் ஒப்பந்தம் செய்யப்பட்டார். .

மேற்கோள்கள்
-----------

1. ↑  "I can act only if I know the language". *தி டைம்ஸ் ஆஃப் இந்தியா*. 29 August 2014. .
2. ↑  "എന്റെ പ്രണയത്തില്‍ താജ്‌മഹലില്‍..."
3. ↑  Vishal menon. "Bitten by the acting bug". *The Hindu*.
4. ↑  "Shivada - The terrific newcomer in K-town!". *Sify*. 2015-12-27 அன்று மூலம் பரணிடப்பட்டது. 2021-02-10 அன்று பார்க்கப்பட்டது.
5. ↑  "Review : Nedunchalai". *Sify*. 2014-03-28 அன்று மூலம் பரணிடப்பட்டது. 2021-02-10 அன்று பார்க்கப்பட்டது.
6. ↑  Baradwaj Rangan. "Nedunchalai: Road rage". *The Hindu*.
7. ↑  "Horror Story with a Difference". *The New Indian Express*. 29 July 2014.

வெளி இணைப்புகள்
---------------

* முகநூலில் Sshivda
* ஐ.எம்.டி.பி இணையத்தளத்தில் சிவாதா